Ανακοίνωση της Επιτροπής βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου

Επιβολή υποχρεώσεων δημόσιας υπηρεσίας στις τακτικές γραμμές αεροπορικών μεταφορών μεταξύ Mariehamn/Åland (MHQ)-Stockholm/Arlanda (ARN) για το χρονικό διάστημα από τις 5 Μαΐου 2003 έως τη στιγμή της μεταβολής του χρονοδιαγράμματος πτήσεων, κατ' επέκταση της παλαιότερης αποφάσεως

(2002/C 320/06)

(Κείμενο που παρουσιάζει ενδιαφέρον για τον ΕΟΧ)

Η κυβέρνηση της Φινλανδίας αποφάσισε να επιβάλει υποχρεώσεις δημόσιας υπηρεσίας όσον αφορά τις τακτικές γραμμές αεροπορικών μεταφορών στη γραμμή Mariehamn/Åland (MHQ)-Stockholm/Arlanda (ARN), βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών. Οι υποχρεώσεις αυτές έχουν ως εξής:

Ελάχιστη συχνότητα εκτέλεσης των γραμμών

Κατά τη χρονική περίοδο από τις 5 Μαΐου 2003 έως τη στιγμή της μεταβολής του χρονοδιαγράμματος πτήσεων το Μάρτιο του 2006, η συχνότητα της γραμμής από τη Δευτέρα έως την Παρασκευή πρέπει να ανέρχεται τουλάχιστον σε δύο ημερήσια ταξίδια μετ' επιστροφής, την ημέρα. Δεν χρειάζεται να εκτελούνται πτήσεις τον Ιούλιο λόγω της χαμηλής ζήτησης. Δεν επιτρέπεται η πραγματοποίηση ενδιάμεσων σταθμών.

Αριθμός θέσεων

Ο αριθμός των διαθέσιμων θέσεων πρέπει να ανέρχεται τουλάχιστον σε 18 για κάθε πτήση και πρέπει να είναι διαθέσιμες τουλάχιστον 16200 θέσεις, ετησίως. Εάν ο συντελεστής πληρότητας υπερβαίνει ποσοστό 80 % ή είναι κατώτερος από 35 %, σε οποιοδήποτε τρίμηνο, κατά το πρώτο έτος, η προσφορά οφείλει να προσαρμόζεται για την επόμενη χρονική περίοδο εφαρμογής του χρονοδιαγράμματος πτήσεων.

Χρονοδιάγραμμα πτήσεων

Οι ταξιδιώτες από το Åland πρέπει να έχουν τη δυνατότητα, στο μέτρο του δυνατού, να μπορούν να πραγματοποιήσουν μέσα σε μία μόνο εργάσιμη ημέρα ένα δρομολόγιο μετάβασης μετ' επιστροφής προς όλους τους προορισμούς οι οποίοι εξυπηρετούνται από μια τακτική αεροπορική διασύνδεση στη Σουηδία, καθώς και με προορισμό το Όσλο, την Κοπεγχάγη και τους κυριότερους μεγάλους ευρωπαϊκούς αερολιμένες. Η προσγείωση πρέπει να γίνεται στο ARN από τη Δευτέρα έως την Παρασκευή το αργότερο έως τις 7.00 και μεταξύ 16.15 και 19.00, το αργότερο. Η αναχώρηση από τον αερολιμένα ARN από τη Δευτέρα έως την Παρασκευή πρέπει να γίνεται από τις 7.00 έως τις 9.00 και από τις 18.15 έως και τις 21.00. Η ρύθμιση αυτή ισχύει υπό τον όρο ότι είναι δυνατό να υπάρξουν αποδεκτά ωράρια αναχώρησης και άφιξης (χρόνου χρήσης). Τα αεροπορικά δρομολόγια μπορεί να μειώνονται για ιδιαίτερους λόγους σε ορισμένες ημέρες του έτους, όταν η ζήτηση είναι χαμηλή, όπως για παράδειγμα κατά τη διάρκεια των βασικών αργιών ή των παρατεταμένων διακοπών του έτους, με την έγκριση της αρχής που εκδίδει την άδεια, με εφαρμογή ειδικής συμφωνίας πίστωσης κάθε χωριστής πτήσης. Η προσφορά μπορεί να αυξάνεται, αναλόγως, υπό τον όρο της εφαρμογής ειδικού ναύλου για κάθε χωριστή πτήση.

Τύπος αεροσκαφών

Η ταχύτητα εκτέλεσης της πτήσης (TAS) πρέπει να ανέρχεται τουλάχιστον σε 360 km/h. Τα αεροσκάφη πρέπει να διαθέτουν καμπίνα με ελεγχόμενη πίεση και τουαλέτα. Η ικανότητα μεταφοράς αποσκευών και φορτίου ανά επιβάτη σε ένα αεροσκάφος με πλήρες τμήμα μεταφοράς επιβατών υπό ομαλές καιρικές συνθήκες πρέπει να ανέρχεται σε τουλάχιστον 20 χιλιόγραμμα.

Τιμές των εισιτηρίων

Η τιμή για μία πτήση μετάβασης μετ' επιστροφής στη διαδρομή MHQ-ARN δεν επιτρέπεται να υπερβαίνει τα 330 ευρώ (με τους φόρους και το ΦΠΑ). Οι τιμές επιτρέπεται να αναπροσαρμόζονται με βάση το δείκτη τιμών των εισιτηρίων της SCB (κεντρικής στατιστικής υπηρεσίας) για τα ταξίδια στη θέση Business, έπειτα από έγκριση της περιφερειακής κυβέρνησης των νήσων Åland. Πρέπει να προσφέρονται ειδικές τιμές για τα ταξίδια που πραγματοποιούνται το Σαββατοκύριακο καθώς και σε ιδιώτες, σε παιδιά, νέους, φοιτητές, συνταξιούχους και συνοδεύοντα μέλη της οικογενείας.

Πληροφορίες, κρατήσεις, πωλήσεις και εμπορική διαφήμιση

Πριν από την αναχώρηση πρέπει να είναι διαθέσιμες αξιόπιστες πληροφορίες για το σύνολο της διαδρομής. Αποτελεί ευθύνη της αεροπορικής εταιρείας να φροντίζει για την εύκολη προσπέλαση στα τρέχοντα και σωστά χρονοδιαγράμματα πτήσεων, τους ναύλους και τις υπόλοιπες σχετικές πληροφορίες και τη διάδοσή τους μέσω του Amadeus και άλλων συστημάτων ηλεκτρονικής κράτησης θέσεων (GDS). Η εμπορική διαφήμιση πρέπει εξάλλου να πραγματοποιείται με ανακοινώσεις στον τοπικό τύπο και τα άλλα μαζικά μέσα επικοινωνίας, αλλά και με τη διακίνηση τουριστικών εντύπων με σκοπό την ενίσχυση των αεροπορικών συγκοινωνιών.

Συμφωνίες συνεργασίας

Σύμφωνα με τη συνήθη πρακτική που ακολουθείται στην αγορά, επιτρέπεται η εφαρμογή των αποκαλούμενων συμφωνιών εκτέλεσης διασυνδεδεμένων δρομολογίων μεταξύ των διαφόρων αεροπορικών επιχειρήσεων στο θέμα της αμοιβαίας αναγνώρισης των αεροπορικών εισιτηρίων.

Συνεχής χαρακτήρας των πτήσεων

Με βάση τις τυποποιημένες προδιαγραφές, το πολύ 20 % των αναχωρήσεων επιτρέπεται να εμφανίζουν καθυστέρηση ανώτερη των πέντε λεπτών και το πολύ 5 % των αναχωρήσεων να εμφανίζουν καθυστέρηση μεγαλύτερη των 15 λεπτών. Ο ρυθμός της κανονικής εκτέλεσης των πτήσεων πρέπει να ανέρχεται ανά τρίμηνο σε 99 %, εξαιρουμένων των περιπτώσεων οι οποίες διαφεύγουν από τον έλεγχο της αεροπορικής επιχείρησης. Η αεροπορική επιχείρηση είναι υποχρεωμένη να απευθύνει σχετική αναγγελία τουλάχιστον έξι μήνες νωρίτερα, πριν προβεί στην αντίστοιχη ακύρωση των εκτελούμενων δρομολογίων.

Πρόσβαση

Η αεροπορική εταιρεία πρέπει να εξασφαλίζει ότι οι ανάγκες των ταξιδιωτών ικανοποιούνται ως εξής:

- η επιβίβαση και αποβίβασή τους πρέπει να γίνεται με άνεση, ασφάλεια και αξιοπρέπεια,

- πρέπει να καταβάλλεται ιδιαίτερη μέριμνα για την ικανοποίηση των ειδικών αναγκών και των θεμιτών απαιτήσεων παροχής βοήθειας κατά τη διάρκεια των πτήσεων για τους ασθενείς και τους ανάπηρους,

- κατά τη μετεπιβίβαση πρέπει να έχει ληφθεί μέριμνα για την παροχή συνοδείας και των άλλων απαιτούμενων υπηρεσιών,

- έπειτα από σχετικό αίτημα, πρέπει να παρέχονται πληροφορίες για τις ταξιδιωτικές δυνατότητες ή τη διαδρομή της πτήσης,

- η ενημέρωση στα θέματα ασφαλείας και οι υπόλοιπες πληροφορίες πρέπει να παρέχονται με παραστατικό τρόπο (με μορφή προσπελάσιμη σε άτομα με οπτική και ακουστική αναπηρία),

- η κράτηση και η αγορά των αεροπορικών εισιτηρίων πρέπει να μπορούν να γίνουν με απλό τρόπο για τους πελάτες,

- όλες οι ανακοινώσεις στο αεροσκάφος πρέπει να γίνονται στα σουηδικά και στα αγγλικά.

Απαιτήσεις στα θέματα προστασίας του περιβάλλοντος

Οι εκπομπές θορύβων από τα αεροσκάφη που χρησιμοποιούνται πρέπει να τηρούν τις ισχύουσες προδιαγραφές. Κάθε εγκατεστημένη διάταξη, η οποία εξυπηρετεί τις ανάγκες της άνεσης ή της προστασίας του περιβάλλοντος, πρέπει να λειτουργεί και να χρησιμοποιείται σύμφωνα με τις τρέχουσες οδηγίες.

Υποβολή εκθέσεων

Από την αεροπορική εταιρεία η οποία εκμεταλλεύεται τη γραμμή MHQ-ARN απαιτείται να υποβάλλει κάθε ημερολογιακό τρίμηνο σχετική έκθεση στην κυβέρνηση των Åland σχετικά με τον τρόπο με τον οποίο συμμορφώθηκε προς τις υποχρεώσεις της.

Προτεινόμενο πρόγραμμα αεροπορικών πτήσεων MHQ-ARN, δρομολόγιο μετάβασης, μετ' επιστροφής

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>